તિરુવનંતપુરમ: કેરળમાં 100 વર્ષના સૌથી ભયાનક પૂર બાદ દૂષિત પાણીના કારણે ઉદ્ભવતી બીમારીઓથી અત્યાર સુધીમાં કુલ 50 લોકોના મોત થયા છે. દૂષિત પાણીના કારણે કેરળમાં ફેલાયેલા લેપ્ટોસ્પાયરૉસિસ ઈન્ફેક્શનના કારણે અત્યાર સુધીમાં કુલ 6 લોકોના મોત થયા હોવાની પુષ્ટિ થઈ છે. આ સિવાય અન્ય 34 લોકોના મોત પાછળ પણ આ ઈન્ફેક્શન જવાબદાર હોવાની આશંકા છે. ઉપરાંત 9 લોકોનાં મોત તાવ અને 1નું મોત ડેન્ગ્યૂના કારણે થયું હોવાની પુષ્ટિ થઈ છે.